มีอะไรกับแฟนตอนเป็นประจำเดือน เป็นประจำเดือนวันที่ 3 กันยา มีอะไรกับแฟนวันที่ 8 กันยา แฟนใส่ถุงผิดด้านแล้วเปลี่ยนกลับมาใส่ใหม่ รู้สึกเจ็บเต้านม พอวันที่ 22 กันยา ประจำเดือนมาอีกครั้ง มีโอกาสท้องไหมคะทำไมประจำเดือนมา 2 ครั้ง ใช่เลือดล้างหน้าเด็กหรือเปล่าคะ
สวัสดีค่ะ หากประจำเดือนมาวันที่ 3 ก.ย. และได้มีเพศสัมพันธ์ในวันที่ 8 ก.ย. เท่ากับมีเพศสัมพันธ์ในวันที่ 6 นับตั้งแต่มีประจำเดือนมา ถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมากสำหรับเลือดที่ออกในวันที่ 22 ก.ย. หากมีปริมาณพอสมควรจนต้องใส่ผ้าอนามัย และมาเกิน 1 วัน ก็ไม่น่าใช่เลือดล้างหน้าเด็กค่ะ โดยหากมานาน 2-7 วัน ก็น่าจะเป็นประจำเดือนได้ แต่ก็ถือว่ามาเร็วกว่าปกติ อย่างไรก็ตามหากเลือดออกไม่นานเกิน 7 วัน ไม่มีปวดท้องน้อยรุนแรง ไม่มีตกขาวที่ผิดปกติ แนะนำให้สังเกตประจำเดือนในรอบต่อๆ ไปก่อนค่ะ หากในรอบต่อไป มีระยะห่างมากกว่า 21 วัน ก็ถือว่าปกติดี แต่หากประจำเดือนในรอบถัดไปยังคงมาเร็วกว่าปกติ หรือเกิดมีเลือดออกกะปริดกะปรอย ปวดท้องน้อยมาก มีตกขาวที่ผิดปกติ ก็ควรไปพบสูติ-นรีแพทย์เพื่อตรวจหาสาเหตุค่ะ เช่น อาจเกิดจากรังไข่ทำงานผิดปกติ มีมดลูกอักเสบติดเชื้อ มีภาวะไทรอยด์ฮอร์โมนต่ำ เป็นต้น